burgasdotpro/wikipedia huggingface dataset:
Kremenný diorit

Kremenný diorit je intruzívna vyvretá hornina felzického až intermediárneho zloženia. Je to hornina ležiaca na rozhraní medzi granitoidmi a dioritom.
Hornina býva často synonymne označovaná ako tonalit, ten sa však odlišuje vyšším obsahom kremeňa (20 - 60 %).
Minerálne zloženie.
Najvýznamnejšími minerálmi kremenných dioritov sú plagioklasy (oligoklas, andezín), ďalej kremeň, amfibol a biotit. Priemerný obsah kyslých plagioklasov je 45 - 50%, kremeňa v rozmedzí 5 - 20 %. Vedľajšími minerálmi sú ortoklas (zväčša menej ako 10%), biotit, prípadne amfibol. Pyroxény sa v nich nachádzajú iba zriedkavo. Akcesorickými minerálmi sú najčastejšie apatit, zirkón a ortit. Makroskopicky sa podobajú ostatným granitoidom, hlavne granodioritom a dioritom.
Sú to faneritické (zrnité) horniny. Ich farba je závislá od obsahu tmavých minerálov, sú prevažne sivé.
Výskyt.
Na Slovensku.
V Západných Karpatoch sa kremenné diority vyskytujú pomerne často, sprevádzajú hercýnske granitoidné masívy. Vyskytujú sa v jadrových pohoriach. Nájsť ich možno v tatriku Malých Karpát, Tribeča, Vysokých a Nízkych Tatrier. Nachádzajú sa i vo veporiku (Veporské vrchy) a gemeriku (Volovské vrchy).
Použitie.
Použitie je podobné ako u granodioritov.
Nulový súčet

Nulový súčet môže byť
313. (česko-slovenská) peruť RAF

313. (česko-slovenská) peruť RAF (), alebo aj 313. česko-slovenská stíhacia peruť, bola jedna zo štyroch česko-slovenských perutí v rámci Royal Air Force, ktorá pôsobila počas druhej svetovej vojny a tvorili ju prevažne letci z bývalého Česko-Slovenska. Koncom vojny tvorili britskí letci už asi polovicu lietajúceho personálu perute. Lietadlá prináležiace peruti niesli označenie RY.
História.
Jednotka vznikla 10. mája 1941 na letisku Catterick v grófstve Yorkshire v Spojenom kráľovstve. Bola vyzbrojená stíhacími strojmi Supermarine Spitfire Mk. I. Jednotka spadala pod 13. stíhaciu skupinu. Jej letci boli v prevažnej miere Česi a Slováci. Veliteľom perute bol S/L Josef Jaške, jeho zástupcom bol Gordon Sinclair, ktorý velil jednotke do 23. júla 1941, kedy prišiel Jaške z 312. perute. Pozemný personál tvorili Briti.
Jednotka v priebehu mája začala letecký výcvik na Spitfiroch. Išlo o používané stroje, ktoré trpeli častými poruchami. 27. mája 1941 pri návrate z cvičného letu na jednom z nich havaroval Jozef Gutvald, ktorý v troskách stroja zahynul Od 10. júna 1941 bola jednotka bojaschopná. Prvý bojový let absolvovali jej letci 11. júna. 1. júla sa 313. peruť presunula na letisko Leconfield, odkiaľ sa podieľala na obrane prístavu Kingston upon Hull. Tu sa začalo i prezbrojovanie na Spitfiry Mk.IIA. 26. augusta sa peruť presunula na juh do Portreathu v grófstve Cornwall, odkiaľ v nasledujúcich dňoch začala operovať i nad nepriateľským územím. Podliehala tu 10. stíhacej skupine. Prvou operáciou nad okupovaným Francúzskom bol sprievod strojov Westland Whirlwind 263. perute 31. augusta 1941. 
Dňa 15. decembra 1941 bola peruť presunutá na základňu Hornchurch v Essexe a pridelená 11. stíhacej skupine. Medzitým došlo na prelome rokov 1941 a 1942 k prezbrojeniu na novšie Spitfiry Mk VB. Jednotka sa podieľala na viacerých eskortných misiách nad nepriateľské územie. Pri leteckých bojoch 28. marca 1942 dosiahli jej letci Karel Mrázek a Václav Jícha prvé 2 potvrdené zostrely, keď zničili 2 Fw 190.
Dňa 28. júna 1943 sa peruť presunula do Church Stanton v grófstve Somerset v Anglicku. O dva mesiace neskôr, po odpočinku, sa vrátila na juh do Hawkinge v Kente a podieľala sa na eskortovaní spojeneckých bombardérov ako súčasť 2nd Tactical Air Force v rámci operácií, ktoré boli predprípravou na vylodenie v Normandii. V priebehu januára až februára jednotka nahradila postupne všetky Spitfiry Mk.V za novšie Mk. IX. 11. júla 1944 bola jednotka presunutá do Orknejí na letisko Skeabrae aby chránila prístav Scapa Flow. 
Zo Škótska sa presunula 4. októbra 1944 na základňu North Weald v Essexe odkiaľ podnikala eskortné misie, denné nálety a pozemné útoky na oblasť Holandska. Na konci roku 1944 sa presunula na letisko Bradwell Bay. Jej poslednou základňou bol Manston v grófstve Kent, kam sa presunula 27. februára 1945.
Po skončení vojny sa jednotka vrátila do Česko-Slovenska, jej odlet sa uskutočnil 24. augusta 1945. Jednotka bola v Česko-Slovensku rozpustená 22. septembra 1945 na základni v Brne.Zvyšok jednotky tvorený britským personálom bol rozpustený 15. februára 1946.
Straty.
Počas vojny peruť stratila 29 letcov.
Tlač z plochy

Tlač z plochy patrí dnes medzi najpoužívanejšie tlačiarenské techniky. Pri tomto type tlače sú tlačiace a netlačiace prvky tlačovej formy v jednej rovine. Prenos farby z formy na potláčaný podklad zabezpečujú rozdielne fyzikálno-chemické vlastnosti tlačiacich(olejofilné) a netlačiacich(hydrofilné) prvkov. Netlačiace prvky neprenášajú farbu v dôsledku existencie povrchovej vrstvy odpudzujúcej farbu. 
V súčasnosti tlač z plochy existuje ako ofsetová tlač. Pri tlači s vlhčením sa na netlačiace miesta nanesie tenký film vlhčiaceho roztoku na vodnej báze, ktorý zabraňuje priľnutiu obvykle mastnej farby pri navaľovaní na tlačovú formu. Pri tlači bez vlhčenia (bezvodný ofset) sa prenosu farby netlačiacimi miestami formy zabraňuje použitím vrstvy silikónovej gumy na netlačiacich miestach a ochranným filmom silikónového oleja. 
Prenos farby z tlačovej formy sa nerealizuje priamo, ale pomocou prenosového valca. Potláčaný povrch je zovretý medzi prenosový (potláčací) a prítlačný valec.
Ofsetová tlač je dnes najrozšírenejšou technikou tlače s univerzálnym použitím.
1. hokejová liga SR 2001/2002

1. hokejová liga SR 2001/2002 bola deviatou sezónou 1. hokejovej ligy SR.Súťaž mala 12 účastníkov. Tím HKm Detva bol v priebehu sezóny vylúčený a výsledky anulované. Spolu s B-tímom Žiliny zostúpila do 2. ligy.
Víťazom sa stalo družstvo HK VTJ Spišská Nová Ves, ktoré si v baráži s MHC Nitra vybojovalo účasť v extralige. Nováčikom pre nasledujúcu sezónu sa stalo družstvo HK Ružinov 99 Bratislava.
1. hokejová liga SR 2002/2003

1. hokejová liga SR 2002/2003 bola desiatou sezónou 1. hokejovej ligy SR. Súťaž mala 12 účastníkov. Pred sezónou sa ukončila spolupráca medzi MšHK Prievidza a HKm Zvolen ohľadom B-tímu. MšHK Prievidza odkúpila licenciu od B-tímu Žiliny a fungovala ako samostatný klub.
Víťazom sa stalo družstvo MHC Nitra a nahradilo tak družstvo HK VTJ Spišská Nová Ves v extralige.
Vypadlo družstvo HK Ružinov 99 Bratislava a v budúcej sezóne ho nahradí tím HK VTJ Piešťany.
Marek Bartánus

Marek Bartánus (* 13. február 1987, Liptovský Mikuláš) je slovenský hokejový útočník. 
Klubový hokej.
V roku 2005 ho draftoval v štvrtom kole z celkového 92. miesta klub NHL – Tampa Bay Lightning. Sezóny 2005-2007 odohral v Ontario Hockey League (OHL) v drese Owen Sound Attack. V sezóne 2007/2008 už pôsobil v klube HC Košice, kde sa mu ale strelecky nedarilo. V 48 zápasoch základnej časti skóroval iba trikrát a v priebehu sezóny bol poslaný na hosťovanie do prvoligového Trebišova, kde v siedmich zápasoch získal 13 bodov (7+6). 
Sezónu 2008/2009 začal v Košiciach, no následne sa dohodol na zmluve s Popradom. V nasledujúcej sezóne 2009/2010 sa stal v drese MHK 32 Liptovský Mikuláš najlepším strelcom v základnej časti slovenskej extraligy, keď v 47 zápasoch strelil 28 gólov a pridal k nim aj 21 asistencií. Pred sezónou 2010/2011 sa upísal českému klubu HC Sparta Praha, kde odohral 50 zápasov, v ktorých zaznamenal 17 bodov (9+8). Po sezóne ho Sparta uvoľnila na ročné hosťovanie do tímu HC Karlovy Vary, odkiaľ následne putoval do bratislavského Slovana. V základnej časti odohral 36 zápasov, v ktorých zaznamenal 27 bodov, v play-off pomohol Slovanu k zisku titulu ďalšími 12 bodmi v 16 zápasoch. V sezóne 2012/2013 vo veľkej konkurencii útočníkov v KHL nedostal šancu a sezónu začal v Skalici, kde si v 14 zápasoch pripísal rovnaký počet bodov a patril medzi najproduktívnejších hráčov mužstva. Sezónu dohral na hosťovaní v českých Vítkoviciach. 
Sezónu 2013/2014 začal v extraligových Piešťanoch. Následne sa dohodol na kontrakte do "31. decembra 2013" s druholigovým švajčiarskym klubom HC Ajoie. V januári podpísal zmluvu do konca sezóny s extraligovými Košicami. V Košiciach zotrval aj nasledujúce dve sezóny, v sezóne 2015/2016 bol kapitánom mužstva.
V máji 2017 prestúpil do tímu majstra HC Banská Bystrica. V jeho drese získal dva majstrovské tituly.
Reprezentácia.
So slovenskou reprezentáciu bol účastníkom MS v hokeji 2016.
Magyarország lepkéi

Magyarország lepkéi (doslova Motýle Uhorska) je menej známa, ale významná uhorská práca o motýľoch. Ide o maďarský variant práce, ktorú napísal Lajos Abafi-Aigner spoločne s profesorom Gézom Horváthom pod názvom "Magyarország lepkéi" z roku 1907. Aj v tejto práci boli použité z väčšej časti tabule z diela nemeckého entomológa Ernsta Hoffmana. Práca bola vydaná v nakladateľstve Athenaeum v Budapešti. Obsahuje XXXII + 137 strán textu v maďarčine, jednu čierno-bielu litografickú tabuľu a 50 farebných tabulí z obrázkami motýľov. V svojej dobe patrila táto kniha k veľmi významným prácam o motýľoch Uhorska. Dnes patrí k vzácnym a jedinečným antikvariátnym dielam, ktoré prezentujú literatúru o motýľoch začiatkom 20. storočia v Uhorsku.
Odbyt (predaj)

Odbyt (ako podniková funkcia aj odbytové hospodárstvo) je posledná fáza vnútropodnikového obratového procesu (obstarávanie-výroba-odbyt), čiže fyzický a dispozitívny prenos statkov (tovarov a služieb) na inú inštitúciu, spravidla na ekonomického partnera a spravidla s cieľom získať primeranú odmenu. Pojem v moderných podnikoch spravidla zahŕňa aj cielené vytváranie dopytu, a ak je dôraz na toto vytváranie dopytu, pojem významovo prechádza do pojmu marketing (v jeho klasickej definícii). 
Pojem predaj je podmnožina pojmu odbyt - je to efektívna realizácia odbytu, teda spravidla vyvrcholenie odbytového úsilia (uzavretie zmluvy, balenie, zaslanie, spracovanie platby, záručné aktivity a pod.).
Ako základné funkcie odbytu sa uvádzajú:
O jednotlivých teoretických prístupoch k odbytu pozri teória odbytu (príp. teória marketingu).
Roman Tvrdoň

Roman Tvrdoň (* 29. január 1981, Trenčín) je slovenský hokejový útočník, momentálne sa dohodol s hokejovým klubom ŠHK 37 Piešťany.V Piešťanoch hrával aj v úvode minulej sezóny a v decembri odišiel do bieloruského Metallurgu Žlobin, kde pôsobil rok ale s vedúcim tímom tabuľky prvej slovenskej hokejovej ligy trénoval už od Vianoc mal by posilniť útočnú silu Piešťan pre blížiace sa stretnutia play-off.. Pôsobil aj v slovenských tímoch Dukla Trenčín, HC Slovan Bratislava a MsHK Garmin Žilina. V zámorí hral v tímoch Spokane Chiefs, Portland Pirates a Washington Capitals. Hral aj v britskej lige za Nottingham Panthers a českej za HC Plzeň. Draftoval ho v roku 1999 tím Washington Capitals v 5. kole ako 132. v poradí.
Reprezentácia.
V slovenskej reprezentácii neodohral zatiaľ žiaden zápas.
Vladimír Kačka

Vladimír Kačka (* 4. február 1908, Likavka – † 11. február 2005, Piešťany) slovenský letec, včelár, čestný občan mesta Piešťany. Počas života pôsobil v Piešťanoch, Novom Meste nad Váhom, Hlohovci a Prostějove.
Životopis.
Narodil sa 4. februára 1908 v Ružomberku, časť Likavka, letec, ďalší z radu významných včelárov Piešťan a blízkeho okolia.
Službu v armáde začal v Prahe, odtiaľ prešiel do Prostějova, ďalej slúžil v 3. leteckom pluku gen. M. R. Štefánika v Piešťanoch, po dvoch rokoch sa vrátil do Vojenskej akadémie v Hraniciach na Morave, neskôr to bol opäť Prostějov, po ustanovení Protektorátu sa vrátil do Piešťan s určením za veliteľa 3. perute a vzápätí 38. letky. Ešte kým stačil vykonať vojenskú prísahu novému Slovenskému štátu zúčastnil sa bojov proti maďarským vojskám, ktoré [napadli východné Slovensko (tzv. Malá vojna).
Vo funkcii stotníka (kapitána) dňa 23. mája 1940 na lietadle Avia B.534 podletel Krajinský most klenúci sa nevysoko nad riekou Váh.
Ako osvedčený pilot bol vybraný za veliteľa na východný front, kde boli letky č. 11 a 13, podriadené nemeckej 17. armáde, ktorá bojovala na južnej Ukrajine. Odtiaľ sa v r. 1942 vrátil na post veliteľa letiska do Piešťan. Záverečná fáza vojny ho zastihla na ministerstve obrany, kde bol prednostom I. oddelenia.
Počas 21 rokov nalietal 4480 hodín. Patril k najlepším slovenským leteckým akrobatom a exceloval na mnohých leteckých dňoch.
Vladimír Kačka bol ako jediný spomedzi slovenských pilotov nositeľom československého strieborného pilotného odznaku s dvoma diamantmi.
Ako v mnohých iných smutných prípadoch, aj v povojnovom živote V. Kačku nastala po februárová (1948) direktívna zmena. Nikto nevzal do úvahy, že aj keď sa osobne nezúčastnil SNP, ochraňoval a podporoval vojakov, ktorí boli pre účasť v SNP v nemilosti a zabezpečil vyplácanie podpôr ich rodinám. Degradovali ho na vojaka v zálohe s určením na poľné práce.
Ako veľmi schopný človek sa síce uplatnil aj v civile, ale pocit krivdy si nosil v srdci až do roku 1990. Vtedy mu vrátili ako vojakovi hodnosť i náležitosti s tým spojené a ako človeku zaslúženú vážnosť medzi nami ostatnými.
Dňa 30. mája 2003 mu bola udelená cena mesta Piešťany. Čestné občianstvo mesta Piešťany mu bolo udelené dňa 4. júna 2003.
Teória odbytu

Teória odbytu alebo odbytová teória je disciplína podnikovej ekonomiky, ktorá teoreticky analyzuje zákonitosti určujúce odbyt (v širšom zmysle marketing) a vysvetľuje, ako ako ich prakticky aplikovať. Teória odbytu alebo odbytová teória je aj časť názvu jednotlivej konkrétnej teórie, ktorú táto teória skúma.
Veľmi rozdielne výsledky predaja (tržby, obrat) dosahujú často nie len podniky z rôznych odborov podnikania, ale aj podniky, ktoré pôsobia v tom istom odbore. To vyvoláva otázku: Aké zákonitosti určujú výsledky predaja podniku? Odpoveď na túto otázku hľadá teória odbytu. Táto teória nielen skúma uvedené zákonitosti, ale zároveň učí, ako ich využívať v praktickej činnosti podniku.
Neexistuje jediná a jednoznačná teória odbytu. Je to dané jednak zložitosťou problematiky, jednak rôznymi prístupmi k nej. V zjednodušenom delení sa na Slovensku zvykne rozlišovať funkcionálna odbytová teória, t. j. odbytová logistika, a nástrojová odbytová teória, t. j. marketingový mix (marketing), čím sa má vyjadriť rozdelenie odbytu na jeho "technickú" a "marketingovú" stránku. V skutočnosti sa v podnikovej ekonomike rozlišuje celý rad odbytových teórií (či prístupov), z ktorých najmä tie novšie označujeme aj ako marketingové teórie. Sú to najmä: 
Funkcionálna odbytová teória.
Funkcionálna odbytová teória vychádza zo základných funkcií odbytu. Všíma si viac vecnú stránku odbytového procesu a často sa označuje pojmom odbytová logistika.
Ako základné funkcie odbytu sa uvádzajú:
Nástrojová teória (Marketingový mix).
Nástrojová odbytová teória je založená na tom, že výsledok predaja závisí od využitia odbytových nástrojov. Hľadá odpoveď ma otázku, aké nástroje odbytovej politiky máme k dispozícii ako možno ich uplatnením ovplyvniť výsledok predaja.
Misionár

Misionár je propagátor nejakého náboženstva či hlásateľ jeho ideí, ktorý pôsobí na ľudí iného či žiadneho vyznania, aby ich pre toto náboženstvo získal. Niektoré náboženstvá kladú na misionárske úsilie len malý alebo žiadny dôraz (napr. judaizmus či šintoizmus), naproti tomu iné (napr. kresťanstvo) veľký.
Misionárske výpravy mali v minulosti významný vplyv na poznávanie sveta a šírenie kresťanskej viery, rada veľkých cestovateľov západného sveta bola zároveň misionármi – napr. David Livingstone či Samuel Fritz. Misijné stanice zriadené kresťanskými misionármi potom v niektorých oblastiach (najmä v Afrike a Južnej Amerike) dodnes tvoria kostru jedinej obecnej dostupnej sociálnej, vzdelávacej a zdravotníckej siete. Zároveň je ale treba pripomenúť, že najmä na prelome stredoveku a novoveku boli misijné výpravy často kombinované s výpravami dobyvateľskými.
Peter Doležaj

Peter Doležaj (* 5. apríl 1981, Topoľčany) je slovenský reprezentačný futbalista, ktorý v súčasnosti pôsobí v ŠK Svätý Jur. Hrá na poste stredného obrancu. Je známy svojou tvrdou strelou. Jeho futbalovým vzorom bol Roberto Carlos.
Reprezentácia.
Je bývalým reprezentantom do 21 rokov.
V reprezentácii odohral svoj prvý zápas na turnaji v Japonsku proti Japonsku, keď v 84. minúte striedal Dušana Sninského.
Reprezentačné zápasy.
"(Stav k: 20. aprílu 2009)"
Digitálny podpis

Digitálny podpis je všeobecnejší variant elektronického podpisu, používaný len na overenie integrity údajov - nepozmenenosť. Neumožňuje overiť ich autentifikáciu - pôvod.
Za konkrétny príklad digitálneho podpisu možno považovať dôveryhodné overenie hašu vygenerovaného z údajov. 
Digitálne podpísaný dokument predstavuje: po digitalizácii dokumentu, sa vypočíta hašovaciou funkciou krátky haš, ktorý sa dôveryhodne uchová (prenesie) oddelene od dokumentu a v budúcnosti (u protistrany) zaručuje, že dokument nebol v čase (pri prenose) nijak pozmenený. Zaručenie takéhoto digitálneho podpisu úzko súvisí s bezpečnosťou použitej hašovacej funkcie. Funkciu nemožno považovať za bezpečnú, nezaručuje viac digitálny podpis, ak boli zverejnené postupy hľadania kolízii tejto hašovacej funkcie.
Primárna skupina

Primárna skupina môže byť:
Prelát (rímskokatolícka cirkev)

Prelát (lat. praelatus Ecclesiae) je v katolíckej cirkvi:
Najčastejšie sa dnes vyskytujú čestní preláti. 
Preláti v dejinách Uhorska.
Preláti pôvodne patrili k magnátskemu stavu, ale v 13. storočí sa neho oddelili, takže v Uhorsku odvtedy istý čas existovali dva stavy: preláti (prvý stav) a svetská šľachta (druhý stav). 
V najstarších dobách preláti používali i titul dedičných grófov – dedičných hradných županov ako už v roku 1270 je takto zaznamenaný ostrihomský arcibiskup. Aj nitriansky arcibiskup bol hradným županom (Comes castris), neskôr iba županom Nitrianskej stolice. Okrem toho bolo dedičné županstvo spojené nielen s určitými biskupstvami, ale aj s určitými hradmi, akými bolo dedičné županstvo v Trenčianskej stolici (1302 pre rod Matúša Čáka), Bratislavské hradné županstvo, či Turčianske spojené s hradom Sklabiňa. 
Z právneho hľadiska mali preláti tieto prerogatíva: beneficium annuae prorogationis, svedecká prísaha jedného preláta sa rovnala prísahe desiatich šľachticov, nemali plnú testovaciu spôsobilosť a homágium sa rovnalo 400 zlatým. Poddaní (a do 15. storočia aj šľachtici) im museli odvádzať cirkevný desiatok, ktorý pre prelátov predstavoval významný zdroj príjmov.
Preláti sa delili na dve triedy: 
Preláti boli členmi Kráľovskej rady a zastávali mnohé vysoké krajinské úrady. V uhorskom sneme tvorili prvý stav. Od roku 1608 boli arcibiskupi a biskupi automaticky členmi Hornej tabule snemu a ostatní preláti členmi Dolnej tabule snemu. 
Od roku 1792 sa do prelátskeho stavu zaraďovali aj metropoliti a biskupi pravoslávnej cirkvi.
Technická práca

Technická práca je práca konaná pracovnou látkou na hriadeli stroja pracujúceho v otvorenom termodynamickom systéme. Môže ísť napríklad o prácu na výstupnom hriadeli parnej alebo vodnej turbíny. Na rozdiel od objemovej práce, je dôsledkom zmeny tlaku tekutiny prúdiacej strojom resp. vyšetrovaným kontrolným objemom. Patrí medzi procesové veličiny a jej hodnota závisí od cesty akou sa látka dostala z vstupného do výstupného stavu. 
Označuje sa symbolom formula_1, alebo formula_2 a jej základnou jednotkou je Joule (J).
Špecifická technická práca.
V technických aplikáciách pracujúcich v otvorenom systéme je výhodnejšie pracovať so špecifickou technickou prácou vztiahnutou na jeden kilogram pracovnej látky. Na základe prietoku a času je potom možný prepočet na celkovú technickú prácu. 
Označuje sa symbolom formula_3, alebo formula_4 a jej základnou jednotkou je J.kg-1.
Výpočet.
Pre zjednodušený prípad kvázirovnovážneho procesu, prebiehajúceho malou rýchlosťou (aby bolo možné zanedbať zmenu kinetickej energie) so zanedbaním zmien potenciálnej polohovej energie (napríklad prúdenie plynu) platí rovnica:
po postupnom dosadení :
a úpravách dostávame rovnicu:
kde: 
Zobrazenie.
Zobrazením špecifickej technickej práce pre ľubovoľný proces v p-v diagrame je plocha ohraničená krivkou procesu, zvislou súradnicovou osou (v = 0) a priamkami, ktoré premietajú koncové body krivky na zvislú súradnicú os.
Technická práca v uzavretom systéme.
Aj keď sa s technickou prácou operuje najmä pri aplikáciách s prúdiacou pracovnou látkou, je ju možné identifikovať aj v uzavretých systémoch. Ak je napríklad plyn uzavretý v pevnej nádobe, s miešadlom a nádoba je izolovaná, pri otáčaní miešadla sa plyn zahreje, bez výmeny tepla s okolím. Stúpnutie vnútornej energie plynu teda spôsobila dodaná technická práca.
Žabí kôň

Žabí kôň (, , ) je najnižšia veža () v pohraničnom hrebeni nad Mengusovskou dolinou vo Vysokých Tatrách. považovaný za jeden z najťažšie dostupných tatranských štítov. Jeho charakteristickú siluetu často vidno pod vyššou oblačnosťou, zachytenou Mengusovskými štítmi a Rysmi. Výstupy stenami aj ostrým hrebeňom sú dodnes vyhľadávané pre pevnú skalu a expozíciu na obe strany.
Názov.
Pochádza z tvaru ostrých hrán východného hrebeňa, cez ktoré sa rozkročmo, koňmo, vystupuje na štít a z polohy nad Žabími plesami. „Dolný kôň“ je asi dlhý, slabo sklonený, k severu spadá celkom kolmo a k juhu sa skláňa strmou skalnou platňou. Dlhý „horný kôň“ má sklon približne 45°50°. Nemecký názov "Simonturm" aj maďarský "Simon-torony" pochádza od krstného mena prvovýstupcu. 
Topografia.
Nachádza sa v hlavnom hrebeni Tatier, severná – poľská – stena je nad kotlinou Morského Oka. Od Rysov ho oddeľuje Žabie sedlo, od Žabej veže Vyšné Žabie sedlo. Južná stena Žabieho koňa má vyše . Severná stena meria vyše .
Zaujímavé výstupy.
Žabí kôň bol dlho považovaný za nedostupný vrchol. Keď na jeho vrchol vystúpili Simon Häberlein a Katarína Bröske a vyriešili dovtedy najväčší horolezecký problém, nastáva vo Vysokých Tatrách epocha športového horolezectva.
Enológia

Enológia (gr.: oinos = víno + logos = náuka, slovo) je náuka (veda) o mikrobiológii, fyzike, chémii a technológii vína.
Ľudia, ktorí sa zaoberajú enológiou a pracujúci v oblasti vína sa označujú ako enológovia. Tí, ktorí ho profesionálne ochutnávajú, sa nazývajú degustátori (fr.).
Ostrov Petra I.

Ostrov Petra I. (nór. Peter I. Oy) je ostrov a zámorske územie Nórskeho kráľovstva. Nachádza sa blízko Antarktídy v Amundsenovom mori. Objavil ho ruský námorný dôstojník Faddej Faddejevič Bellinsgauzen 21. januára 1821. Ostrov má rozlohu a nachádza sa v juhovýchodnej časti Tichého oceánu. Ostrov nie je trvalo obývaný, nachádza sa tu len automatická meteorologická stanica a rádiostanica. 
Povrch ostrova je z väčšej časti pokrytý ľadovcom. Najvyšším bodom je sopka s výškou ().
Príbuznosť

Príbuznosť alebo príbuzenstvo môže byť:
Príbuznosť alebo príbuzenstvo alebo príbuzní sú osoby (ako celok) vo vzťahu pokrvného príbuzenstva a/alebo vo vzťahu vyplývajúceho zo zväzku vzniknuvšieho manželstvom , pozri napr. pod pokrvné príbuzenstvo a manželstvo
Príbuznosť môže byť:
Blízke príbuzenstvo

Blízke príbuzenstvo alebo blízka príbuznosť môže byť:
Ostňovcovité

Ostňovcovité () je čeľaď rýb z radu štvorzubcotvaré "(Tetraodontiformes)".
Prelát

Prelát môže byť:
Blenniidae

Blenniidae je čeľaď rýb z radu ostriežotvaré "(Perciformes)".
Systém.
Blenniidae:
Prelatúra

Prelatúra alebo prelátstvo môže byť:
Callionymidae

Callionymidae je čeľaď rýb z radu ostriežotvaré "(Perciformes)".
Chaetodontidae

Chaetodontidae (neformálne koralovky, koralové ryby) je čeľaď rýb z radu ostriežotvaré "(Perciformes)".
Systém.
Staršie sem patrila ako podčeľaď aj dnešná samostatná čeľaď Pomacanthidae.
Cirrhitidae

Cirrhitidae je čeľaď rýb z radu ostriežotvaré "(Perciformes)".
Nazraň

Nazraň (po rusky: "Назрань"; ingušsky: "Наьсара") . Od roku 1991 do roku 2002 bol hlavným mestom Ingušska, potom sa ním stal novovybudovaný Magas iba 4 km južnejšie. Býva tu 134 280 (2008) obyvateľov.
V roku 2004 vtrhla do Ingušska skupina 200 - 300 čečenských rebelov a zaútočili na asi 15 správnych budov v Nazrani a najmenej na ďalšie 3 obce. Prepad trval takmer 5 hodín, boli pritom zabití dvaja z útočníkov a 67 členov bezpečnostných zložiek vrátane ingušského ministra vnútra, jeho zástupcu a ďalších oficiálnych činiteľov Ingušska. V prestrelkách bolo zabitých aj 25 civilistov, vrátane pracovníka OSN.
Miroslav Mikolášik

MUDr. Miroslav Mikolášik (* 11. september 1952, Dolný Kubín) je slovenský lekár, politik, veľvyslanec, bývalý poslanec EP za KDH. Je ženatý, má štyri deti.
Vzdelanie.
Úspešne vyštudoval strednú školu v Nimes vo Francúzsku, kde vo francúzskom jazyku aj zmaturoval. V roku 1978 ukončil štúdium na Lekárskej fakulte Karlovej univerzity v Prahe.
Zaradenie v Európskom parlamente.
V druhých voľbách do Európskeho parlamentu na Slovensku 6. júna 2009 bol opätovne zvolený na kandidátke KDH za poslanca EP.
Johannes Mario Simmel

Johannes Mario Simmel (* 7. apríl 1924, Viedeň, Rakúsko – † 1. január 2009, Luzern, Švajčiarsko) bol rakúsky spisovateľ spoločenských románov.
Život.
Simmelovi rodičia pochádzali z Hamburgu. Jeho otec Walter Simmel bol chemik, jeho matka Lisa rodená Schneiderová bola lektorka. Detstvo strávil v Rakúsku a v Anglicku, maturoval z chemického inžinierstva.
Po druhej svetovej vojne najskôr pracoval ako novinár, prekladateľ a tlmočník americkej vojenskej správy v Rakúsku. Pri práci v denníku „Welt am Abend“ písal ako kultúrny redaktor filmové kritiky a fejtóny. Roku 1947 publikoval svoju prvú zbierku noviel pod názvom "Stretnutie v hmle" (v origináli "Begegnung im Nebel"). Potom sa uplatnil ako redaktor novín vo Viedni a Mníchove.
Medzi rokmi 1950 a 1962 napísal, sám alebo s rôznymi spoluautormi celkom 22 filmových scenárov. Po jeho prvom veľkom úspechu "Nemusí byť vždy kaviár" (v origináli "Es muss nicht immer Kaviar sein", 1960) sa začal venovať najmä písaniu populárnych románov, zakaždým s aktuálnou spoločensko-politickou témou ako je násilie, obchod s drogami alebo manipulácia s génmi.
Od 50. rokov žil v Starnbergu v Bavorsku. Časom sa stal značne populárnym, jeho romány boli preložené do 30 jazykov, viac ako 10 ich bolo sfilmovaných (mnohé z nich boli režírované Alfredom Vohrerom a Rolandom Klickom).
Simmelove práce boli dlhý čas kritikou označované ako „obyčajná literatúra“. Až s románom "A s klaunmi prišli slzy" (v origináli "Doch mit den Clowns kamen die Tränen", 1987) našiel celkové uznanie.
Dielo.
Zbierky krátkej prózy.
Krátke poviedky, eseje, úvahy, správy.
Wasabi

Wasabi (botanicky "Wasabia japonica", niekedy aj "Eutrema japonica") je japonský zelený chren, veľmi ostrý. Ostrosť pochádza z obsahu izotiokyanátov, je horčicového typu, dráždi viac dýchacie cesty ako jazyk. Používa sa ako prísada v japonskej kuchyni. Na trh sa dostáva v podobe pasty alebo prášku, avšak väčšina komerčných výrobkov obsahuje iba náhrady (chren, horčičné semeno a prírodné zelené farbivo), pravé wasabi je v Japonsku známe ako "hon-wasabi". Tvorí jednu z najbežnejších ingrediencií japonského jedla suši, ku ktorému sa servíruje so sójovou omáčkou a pred namáčaním sa s ňou zmiešava na zjemnenie ostrosti, čo však niektorí labužníci považujú za znehodnotenie jeho chuti. V styku so vzduchom stráca na sile, pri úprave suši sa preto vrství medzi ryžu a rybu.
Hausdorffova miera

Hausdorffova miera alebo Hausdorffova dimenzia alebo Hausdorffova-Besicovitchova dimenzia je, v matematike, nezáporné reálne číslo priradené nejakému metrickému priestoru. Hausdorffova miera generalizuje predstavu priestoru ako skutočného vektorového priestoru. Hausdorffova miera v v Euklidovskom priestore v jednom bode je nula, miera riadku je jedna ... miera fraktálu nadobúda číslo s desatinnými hodnotami. Existuje veľa priestorov, pre ktoré môže byť miera prirodzené číslo, ale tiež môže byť racionálne alebo iracionálne číslo. Táto koncepcia bola predstavená v roku 1918, matematikom Felixom Hausdorffom.
Hausdorffova miera (ďalej označená formula_1) je "dolnodimenzionalnou" mierou na formula_2, ktorá nám dovoľuje merať isté „veľmi malé“ podmnožiny formula_2. Základnou myšlienkou je, že množina formula_4 je "s-dimenzionálna" podmnožina množiny formula_2, kde platí
formula_6, i keď formula_4 je veľmi komplikovaná. formula_1 je definovaná ako výraz, ktorý obsahuje súčet priemerov dobrého mnohopočtného pokrytia.
Definícia Hausdorffovej miery.
Definícia: Nech formula_9 definujeme:
formula_10
kde
formula_11
túto
formula_12
je obyčajná gamma funkcia.
formula_13Pro formula_4 a formula_15 s vlastnosťami ako vyššie, definujeme:
formula_16
formula_1 nazývame s-dimenzionálnou Hausdorffovou mierou na formula_2.
Elementárne vlastnosti Hausdorffovej dimenzie.
formula_1 je Borelova regulárna miera pre formula_20, nie je ale Radonova miera.
Z toho vyplýva toto:
formula_21 je miera.
formula_22 je miera.
formula_23 je Borelova miera.
Ďalšie zaujímavé vlastnosti:
formula_24 je čítacia miera.
formula_25 na formula_2, kde formula_27 je Lebesgueova miera.
formula_28 na formula_2 pre všetky formula_30.
formula_31 pre všetky formula_32.
formula_33 pre všetky afinné izometrie formula_34.
Malgobek

Malgobek (po rusky: "Малгобек"; ingušsky: "МагIалбике") je mesto v severnej časti Ingušska v Rusku. Leží 43 km od hlavného mesta Magas a má 44 659 obyvateľov (2008). Významný je naftársky, drevospracujúci a potravinársky priemysel.
Dejiny.
Malgobek bol založený 24. augusta 1933 v súvislosti s novým náleziskom ropy. Štatút mesta získal v roku 1939. Počas Veľkej vlasteneckej vojny bol okupovaný od 12. septembra 1942 do 3. januára 1943. 8. októbra 2007 získal titul Mesto vojenskej slávy. V 90. rokoch sa počet obyvateľov zdvojnásobil v dôsledku imigrácie utečencov z Čečenska.
Karabulak

Karabulak (po rusky: "Карабулак") je mesto v ruskej republike Ingušsko. 
Leží na rieke Sunža pár kilometrov východne od hlavného mesta Magas na železničnej trati spájajúcu Groznyj a Beslan. Žije tu 35 073 obyvateľov (2008), počet sa v 90-tych rokoch strojnásobil kvôli imigrácií utečencov zo susedného Čečenska. Štatút mesta má od roku 1995. Nachádza sa tu chemická továreň.
Koruna (Rakúsko-Uhorsko)

Koruna (; ; nesprávne aj "rakúsko-uhorská koruna") bola mena Rakúsko-Uhorska od roku 1892 do roku 1918. Rakúsko-Uhorsko bola dualistická monarchia Predlitavska (Rakúska) a Zalitavska (Uhorska). Každý štát mal pre spoločnú menu svoj vlastný oficiálny názov, v Rakúsku Krone, v Uhorsku korona. Jedna koruna sa skladala zo 100 menších jednotiek, ich oficiálny nemecký názov bol Heller (teda halier), maďarský fillér.
Charakteristika.
Korunové mince sa vydávali osobitne pre Uhorsko ("uhorská koruna") a pre Rakúsko ("rakúska koruna"). Papierové peniaze boli spoločné. Príznačný pre národnostné pomery v Rakúsko-Uhorsku bol výzor papierových peňazí. Na jednej strane bol text v nemčine a zároveň v jazykoch ostatných národov Predlitavska, na druhej strane bankovky bol text iba v maďarčine (jazyky národov Zalitavska vrátane slovenčiny chýbali). 
Dejiny meny.
Do konca roku 1891 sa v Rakúsko-Uhorsku používal ako mena zlatý rakúskej meny (zlatník, zlatka, gulden). Koruna vychádzala zo zlatého v pomere 1 zlatý = 2 koruny. V obehu však zlatky a grajciare ostali ešte niekoľko rokov. 1. svetová vojna znamenala rozpad Rakúsko-Uhorska. Meny novovzniknutých nástupníckych štátov sa nazývali tiež koruna, koruna česko-slovenská, rakúska koruna, maďarská koruna a koruna Kráľovstva Srbov, Chorvátov a Slovincov (dnes už žiadna z týchto mien neexistuje). Niektoré územia Rakúsko-Uhorska pripadli susedným štátom (Rumunsku, Poľsku, Taliansku, Ukrajine) a začali sa používať národné meny týchto štátov.
Diodontidae

Diodontidae je čeľaď rýb z radu štvorzubcotvaré "(Tetraodontiformes)".
Brádňanský potok

Brádňanský potok označuje dva vodné toky v povodí Rimavy:
Krajná Kopa

Krajná kopa je prvá vyvýšenia v hlavnom hrebeni Vysokých Tatier od Ľaliového sedla. Z juhu, teda zo slovenskej strany má mierny trávnatý svah a je tade vedená červeno značená hrebeňovka. Na sever, do Poľska, spadá až 270 metrovými zrázmi. Na najvyšší bod možno ľahko vystúpiť z chodníka, asi 25 metrov mimo značky doľava, odbočiť treba kúsok pod vrcholom, keď ho značkovaný chodník začne traverzovať. Oblasť je turisticky frekventovaná, lebo z Poľska ide lanovka na neďaleký Kasprov vrch.
Ďalej na východ nasleduje Prostredná kopa (), tiež dostupná peši (obomi hrebeňmi cez sedlá), ale už ďalej od značky.
Topografia.
Prvá vyvýšenia v hlavnom hrebeni Vysokých Tatier od Ľaliového sedla, ktoré ju oddeľuje od Západných Tatier – hoci charakterom pripomína skôr Červené vrchy. Na východe ju od Prednej Kopy oddeľuje Krajné sedlo.
Hromadný bod

Hromadný bod množiny "M" je bod, v okolí ktorého sa hromadí nekonečne veľa bodov množiny "M". Podstata hromadného bodu nachádza svoj zmysel pri definovaní spojitých štruktúr. Príkladom môže byť limita a derivácia, ktoré vo svojej definícií obsahujú pojem hromadného bodu, v ktorého okolí má zmysel uvažovať proces približovania sa k určitej hodnote. 
Definícia hromadného bodu.
Nech formula_1. Hovoríme, že formula_2 je hromadný bod množiny formula_3 práve vtedy, keď pre každé jeho prstencové okolie formula_4 existuje bod formula_5 s vlastnosťou formula_6 a zároveň formula_7.
Definíciu možno chápať tak, že v ľubovoľne malom okolí hromadného bodu, vždy existujú body množiny "M". V samotnej definícii limity sa pod zápisom formula_8 myslí, že bod "a" je hromadný bod definičného oboru funkcie "f". Problém by mohol nastať v prípade, že bod "a" by nebol hromadným bodom definičného oboru funkcie. V tomto prípade by bolo nezmyselné definovať proces približovania k nejakej hodnote v rámci jeho prstencového okolia, ktorého body nie sú pre túto funkciu definované. 
Príklad.
Možno dokázať, že množina formula_9 má hromadný bod formula_10. Stačí podľa definície zvoliť prstencové okolie bodu 0, formula_11. Dokážeme, že pre ľubovoľne malé formula_12 existuje prvok formula_13 s vlastnosťami podľa definície. Majú platiť nasledovné nerovnosti
formula_14
Keďže množina je obmedzená pre prirodzené čísla, stačí písať jednu nerovnosť
formula_15
Jednoduchou úvahou možno zistiť, že 
formula_16
Preto stačí zvoliť vyhovujúci bod
formula_17
Týmto spôsobom sa našlo vyhovujúce formula_13, ktoré leží v ľubovoľnom okolí bodu 0 a zároveň nie je rovné 0.
Bočný kanál

Bočný kanál môže byť:
Pyskatcovité

Pyskatcovité () je čeľaď rýb z radu ostriežotvaré "(Perciformes)".
Rody.
Recentné:
"Acantholabrus" - "Achoerodus" - "Ammolabrus" - "Anampses" - "Anchichoerops" - "Austrolabrus" - "Bodianus" - "Centrolabrus" - "Cheilinus" - "Cheilio" - "Choerodon" (Hypsigenys) - "Cirrhilabrus" - "Clepticus" - "Conniella" - "Coris" - "Crenilabrus" - "Ctenolabrus" - "Cymolutes" - "Decodon" - "Diproctacanthus" - "Doratonotus" - "Dotalabrus" - "Epibulus" - "Eupetrichthys" - "Frontilabrus" - "Gomphosus" - "Halichoeres" - "Hemigymnus" - "Hologymnosus" - "Iniistius" - (?)"Julichthys" - "Julis" - "Labrichthys" - "Labroides" /pyskatec - "Labropsis" - "Labrus" - "Lachnolaimus" - "Lappanella" - "Larabicus" - "Leptojulis" - "Macropharyngodon" - "Malapterus" (Neolabrus) - "Minilabrus" - "Nelabrichthys" - "Notolabrus" - "Novaculichthys" - "Novaculoides" - "Ophthalmolepis" - "Oxycheilinus" - "Oxyjulis" - "Paracheilinus" - "Parajulis" - "Pictilabrus" - "Polylepion" - "Pseudocheilinops" - "Pseudocheilinus" - "Pseudocoris" - "Pseudodax" - "Pseudojuloides" - "Pseudolabrus" - "Pteragogus" - "Semicossyphus" - "Stethojulis" - "Suezichthys" - "Symphodus" - "Tautoga" - "Tautogolabrus" - "Terelabrus" - "Thalassoma" - "Wetmorella" - "Xenojulis" - "Xiphocheilus" – "Xyrichtys"
Vymreté: †"Eolabroides" - †"Platylaemus" - †"Pseudosphaerodon" - †"Pseudostylodon" - †"Pseudovomer" - †"Stylodus" - †"Taurinichthys"
Druhy z bývalého rodu Pseudojulis sú dnes rozdelené medzi rody Pseudojuloides, Halichoeres, Ophthalmolepis a Thalassoma.
Brestový potok

Brestový potok môže byť:
Barich

Barich je názov dvoch vodných tokov v povodí Popradu:
Borsučí potok

Borsučí potok môže byť:
Opistognathidae

Opistognathidae je čeľaď rýb z radu ostriežotvaré "(Perciformes)".
Opis.
Sú to ryby, ktoré sa pri náznaku ohrozenia zahrabávajú do morského dna chvostom napred. Nie sú veľmi pohyblivé, vznášajú sa v zvislej polohe nad svojimi úkrytmi a čakajú, kým korisť prejde okolo. Niektoré ryby sú samotárske, iné žijú v kolóniách.
Ostraciidae

Ostraciidae je čeľaď rýb z radu štvorzubcotvaré "(Tetraodontiformes)". Zaraďuje sa aj ako nadčeľaď Ostracioidea.
Opis.
Ostraciidae majú tvrdý povrch tela. Ryby čističe môžu poškodiť ich citlivú pokožku. Brušné plutvy chýbajú. Zdá sa, že ryby najviac rastú v chvostovej časti smerom dozadu. Pohybujú sa pomaly. V prípade nebezpečenstva dokážu vylúčiť jedovatú látku, ktorá však zabíja aj ich.
Systém.
Ostraciidae:
Mnohí autori zaraďujú vyššie uvedené podčeľade ako samostatné čeľade: "Aracanidae" a Ostraciidae (v užšom zmysle) (pričom vyššie uvedené skupiny v podčeľadi sú potom podčeľade: Lactophrysinae a Ostraciinae). Vyššie uvedená čeľaď má potom postavenie nadčeľade: Ostracioidea.
Rakúska koruna

Rakúska koruna môže byť:
Cinka Panna

Cinka Panna môže byť:
Plotosidae

Plotosidae je čeľaď rýb z radu sumcotvaré "(Siluriformes)".
Adobe Photoshop

Adobe Photoshop alebo iba Photoshop je komerčný grafický program publikovaný firmou Adobe Systems. Primárne je určený na tvorbu a úpravu rastrovej (bitmapovej) grafiky. Umožňuje tiež použitie grafických efektov a to aj vo forme zásuvných modulov. Program umožňuje aj editáciu a vytváranie vektorovej grafiky a jej prevod na rastrový obrázok. Používaný je väčšinou u profesionálnych grafikov a grafických spoločností. Dodávaný je v 27 svetových jazykoch (najbližšie po česky). Naprogramovaný je v programovacom jazyku C++.
História.
V roku 1987 vytvoril Thomas Knoll program zobrazujúci obrazové body, ktorý nazval Display. Bol to program na prezentovanie obrazov v šedej stupnici na čiernobielej obrazovke. V spolupráci s bratom Johnom Knollom začali pridávať do programu ďalšie funkcie, ktoré umožnili spracovávať súbory digitálnych obrazov. Program nakoniec upútal pozornosť vplyvných ľudí oboru a v roku 1988 sa spoločnosť Adobe rozhodla licencovať tento softvér, pomenovala ho Photoshop a v roku 1990 vydala jej prvú verziu.
V priebehu svojej histórie sa Photoshop podstatne rozvinul. Z pôvodného jednoduchého zobrazovacieho programu na celosvetovo populárnu aplikáciu, ktorá má na svete viac ako 10 milión užívateľov.
Zlatý rakúskej meny

Zlatý rakúskej meny (nem. "Gulden österreichischer Währung", hovorovo "Silbergulden, Gulden"; skr. Gulden ö. W.; maď. "osztrák-értékű forint"; po slovensky hovorovo aj strieborný zlatý, strieborný zlatník, strieborná zlatka, zlatka, zlatník, gulden) bola mena rakúskej monarchie (resp. od roku 1867 Rakúsko-Uhorska) v rokoch 1857 až 1892. Od roku 1858 to bola povinne jediná mena rakúskej monarchie. V slovenčine sa najmä minca označovala ako "zlatník", kým papierové peniaze sa označovali najmä ako "zlatka".
V roku 1858 nahradila meny konvenčná minca a viedenská mena a v roku 1892 ju nahradila rakúsko-uhorská koruna. Výmenný pomer bol: 100 zlatých konvenčnej meny = 105 zlatých rakúskej meny.
Zmenou oproti predošlej mene bolo okrem nového mena to, že základom novej meny bola tzv. colná libra s hmotnosťou 500 gramov, a že zlatý sa už nedelil na 60 grajciarov ale na sto grajciarov, čiže v rakúskej monarchii bola zavedená desiatková sústava meny.
Grajciar

Grajciar (z nem. "Kreuzer" – minca s krížom) bola pôvodne strieborná minca razená od roku 1271 v juhotirolskom Merane. Od roku 1559 platil v juhonemeckých štátoch prevodný vzťah 1 zlatý = 60 grajciarov = 252 fenigov (neskôr 240 fenigov).
V českých krajinách bol grajciar zavedený v druhej polovici 16. storočia. Ako drobná minca platil v habsburskej monarchii až do zavedenia korunovej meny v roku 1892 (od roku 1857 s prevodným vzťahom 1 zlatý = 100 grajciarov).
Rakúsky zlatý

Rakúsky zlatý je voľné označenie rôznych mincí nazývaných zlatý (zlatka, zlatník, gulden) razených na území Rakúska (v novoveku rakúskej monarchie) od 13. storočia do 20. storočia, a to:
Pomacentrovité

Pomacentrovité () je čeľaď rýb z radu ostriežotvaré "(Perciformes)".
John James Adams

John James Adams (* 14. jún 1895, Fort William, Ontário, Kanada – † 2. máj 1968, Detroit, Michigan, USA) bol kanadský hokejista, tréner a manažér.
Životopis.
John James Adams patril medzi významné osobnosti zahraničnej NHL. Je po ňom pomenovaná Jack Adams Award, trofej určená pre najlepšieho trénera, ktorého vyberajú samotní tréneri. V NHL odohral 11 sezón a dal 93 gólov. V rokoch 1927-1962 bol trénerom a následne manažérom tímu Detroit Falcons. Keď hokejový klub Detroit kúpil milionár James Norris, klub bol premenovaný na Detroit Red Wings a John James Adams obdržal finančné prostriedky na vedenie mužstva. Detroit pod vedením trénera Adamsa získava v rokoch 1936, 1937 a 1943 Stanley Cup. Keď John James Adams nastúpil do tímu ako manažér, Stanley Cup získal Detroit ešte sedemkrát. Manažér Adams rozvíjal farmárský systém a bol známy tým, že jeho scouti objavovali mladé talenty ako napríklad Terry Sawchuk a Gordie Howe a uzavierali s nimi zmluvy v skorom veku. V roku 1962 bol John James Adams prepustený a v roku 1968 zomrel.
Babí potok

Babí potok môže byť:
Ropušnicovité

Ropušnicovité alebo skorpénovité () je čeľaď rýb z radu skorpénotvaré "(Scorpaeniformes)".
Ropušnicovité v užšom zmysle.
Systematika.
podčeľaď Scorpaeninae / skupina Scorpaenini
podčeľaď Pteroinae / skupina Pteroini
Imamura (2004) do čeľade pridáva ešte rody z - u iných autorov samostatnej - čeľade Setarchidae a rod Trachyscorpia.
Ropušnicovité v širšom zmysle.
U mnohých autorov taxón zahŕňa okrem vyššie uvedenej čeľade (potom klasifikovanej ako podčaľaď) aj tieto čeľade (potom klasifikované ako podčeľade):
A niektorí autori do ropušnicovitých v širšom zmysle zahŕňajú aj tieto čeľade (potom klasifikované ako podčeľade):
Machačkala

Machačkala () je hlavné mesto ruskej republiky Dagestan. Má 601 286 obyvateľov (2019) šesťdesiatich rôznych národností. V minulosti bolo známe pod názvami Petrovskoje a Andži-Kala (1844-1857), neskôr Petrovsk. Od roku 1921 nesie názov Machačkala. Patrí k najväčším mestám na ruskom Severnom Kaukaze a v Severokaukazskom federálnom okruhu.
Dejiny.
Sídlo bolo založené v roku 1844 ako ruská pevnosť Petrovskoje, známa aj ako Andži-Kala. V roku 1857 dostalo sídlo štatút mesta a názov Petrovsk vďaka legende, že v čase Rusko-perzských vojen (1722-1723) bol na tomto mieste tábor cára Petra I.. V roku 1861 sa začal stavať prístav a o štyri roky neskôr dorazila železnica. Po Októbrovej revolúcii obsadili mesto bielogvardejci a udržali ho až do marca 1920. Svoj súčasný názov dostalo mesto v roku 1921 na počesť dagestanského revolucionára Magomeda-Aliho Dachadajeva, ktorý mal pseudonym Маchač. Mesto sa postupne rozrástlo do dĺžky 70 km pozdĺž západného pobrežia Kaspického mora. 14. mája 1970 bolo postihnuté zemetrasením, ktoré napáchalo veľké škody.
Doprava.
Mesto je prístavom na brehoch Kaspického mora. Je tiež dôležitou železničnou križovatkou na trase Rostov nad Donom - Baku. Nachádza sa tu letisko. Okolím mesta prechádzajú ropovody Machačkala-Groznyj, Izberbaš-Machačkala, a plynovod Machačkala-Derbent.
Černinský potok

Černinský potok označuje dva vodné toky v povodí Laborca:
Čierny jarok

Čierny jarok môže byť:
Rudavka

Rudavka môže byť:
Čierťažský potok

Čierťažský potok môže byť:
Červenec

Červenec môže byť:
Holandský daviscupový tím

Holandský daviscupový tím je tenisový tím, ktorý reprezentuje Holandsko v Davisovom pohári.
Chorvátsky daviscupový tím

Chorvátsky daviscupový tím je tenisový tím, ktorý reprezentuje Chorvátsko v Davisovom pohári. 
Súčasný tím.
V roku 2016 reprezentovali Chorvátsko:
Chasaviurt

Chasaviurt (po rusky: "Хасавю́рт") je mesto v ruskej republike Dagestan. Nachádza sa približne od hraníc Dagestanu s Čečenskom. Má 127 090 obyvateľov (2008).
Chasavjurt bol založený v roku 1846 na pravom brehu rieky Jaryk-Sy ako vojenská pevnosť, ktorá mala slúžiť na ochranu ruských osadníkov pred útokmi "horalov" (obyvateľov náhorného Čečenska). Štutút mesta získal v roku 1931. V roku 1996 tu bolo podpísané prímerie medzi Ruskom a Čečenskom, ktoré ukončilo prvú čečenskú vojnu.
Zlatý (peniaze)

Zlatý (nem. "Gulden", maď. "forint", tal. "fiorino", fr. "florin" [florén], lat. "florenus"; konkrétna minca/bankovka po slovensky aj zlatka či zlatník) alebo (najmä pre Holandsko aj) gulden môže byť minca/mena:
Titiovo-Bodeovo pravidlo

Titiovo-Bodeovo pravidlo je empirické pravidlo, ktoré platí pre planéty slnečnej sústavy až po Urán (s prípadnou výnimkou chýbajúcej planéty v mieste pásu planétok). Pre vnútorné planéty slnečnej sústavy zhruba hovorí, že vzdialenosť každej ďalšej planéty oproti tej predchádzajúcej je zhruba dvojnásobná. Niektorí astronómovia tvrdia, že platnosť tohto pravidla v slnečnej sústave je skôr náhoda, iní súdia, že je dôsledkom obmedzeného počtu stupňov voľnosti a rezonancie medzi planétami. Či podobné pravidla platia aj v extrasolárnych systémoch planét zatiaľ nikto nevie. Zaujímavé je, že toto pravidlo platí aj o vzdialenostiach veľkých satelitov Jupitera, Saturna a Urána.
Profesionáli (slovenský seriál)

Profesionáli je kultový slovenský sitkom televízie TV JOJ, od tvorcov seriálu Mafstory. Na obrazovkách sa prvýkrát objavil 1. septembra 2008. Seriál sa natáčal v priestoroch TV JOJ na bratislavskej Kolibe.
Hosťujúci herci.
Okrem štandardného hereckého osadenstva sa v seriáli objavili aj epizódne postavy. Vo viac ako jednej epizóde sa objavili Zuzana Fialová (ako bulvárna novinárka Iris Kovačiková), Richard Stanke (ako tajný agent Mosadu), Diana Mórová (ako súčasná poslankyňa, bývalá striptérka a Miňova milenka) a Lukáš Latinák (ako Hurkov brat John Hurka). V seriáli sa objavili aj Marián Geišberg, Petra Polnišová, Gabriela Dzuríková, Marek Geišberg, Tomáš Maštalír, raper Opak, Róbert Jakab, Eva Rysová, Aneta Parišková, Peter Petrus, Zuzana Kocúriková, Monika Hilmerová, Peter Sklár a mnohí ďalší.
Česká adaptácia.
Českú adaptáciu si objednala novovznikajúca TV Barrandov. Českí Profesionáli sa natáčali na mierne pozmenenej scéne zo slovenskej verzie. Príbehy českej verzie seriálu boli totožné so slovenskými. Pre neúspech seriál prestali vyrábať. Po úspešnej repríze českej verzie počas leta 2010 sa česká televízia rozhodla opäť vyrábať komediálny seriál v českom znení.
Bielik (priezvisko)

Bielik je slovenské priezvisko odvodené od bielej farby. Najčastejšie je v Považskej Bystrici, Topoľčiankach (okres Zlaté Moravce), Žiline a obci Čaka (okres Levice). 
Známi nositelia.
Pozri v článku Bielik / Bieliková (rozlišovacia stránka).
Štátna cesta 522 (Chorvátsko)

Štátna cesta 522 () je 13,2 kilometra dlhá chorvátska cesta vedúca od mesta Udbina smerom na diaľnicu A1. Je vybudovaná v parametroch dvojpruhovej rýchlostnej cesty "(brza cesta)" a plní funkciu diaľničného privádzača.
Hustota premávky.
Sčítanie dopravy na tejto ceste vykonáva spoločnosť "Hrvatske ceste". V letnom období možno bádať viac ako dvojnásobný nárast priemernej dennej hustoty dopravy oproti celoročnému priemeru.
Štátna cesta 424 (Chorvátsko)

Štátna cesta 424 () je 17,6 km dlhá chorvátska štátna cesta, ktorá spája mesto Zadar s výjazdom "Zadar 2" na diaľnici A1. Na celej svojej dĺžke je kategorizovaná ako rýchlostná cesta ("brza cesta").
Tom Barrasso

Thomas Patrick Barrasso známy aj pod menom Tom Barrasso (* 31. marec 1965, Boston, Massachusetts, USA) je bývalý americký brankár. 
V NHL odchytal 18 sezón. Vyhral 2x Stanley Cup s tímom Pittsburghu, získal Vezina Trophy, Calder Memorial Trophy, William M. Jennings Trophy, jedenkrát hral v All-Star Game, jedenkrát sa prebojoval do prvého All-Star Teamu, dvakrát do druhého All-Star Teamu a v roku 2002 získal s celkom USA strieborné medaily na Zimných olympijských hrách v Salt Lake City. V roku 2007 sa dostal do Siene slávy amerických športovcov s talianskymi predkami.
Profesionáli

Profesionáli môžu byť
Bobby Clarke

Robert Earle Clarke (* 13. august 1949, Flin Flon, Manitoba, Kanada) je bývalý kanadský hokejista.
Draftovaný bol v roku 1969 ako 2. voľba Philadelphia Flyers a celkovo ako 17. Celú svoju kariéru tento hráč odohral za Philadelphia Flyers (1969-1984) s ktorými aj vyhral dva Stanley Cupy a to v roku 1974 a 1975. Bol obľúbený pre svoju tvrdú a nekompromisnú hru. Patril do slávnej éry Broad Street Bullies
Dosiahol aj reprezentačné úspechy. 
Mal ťažkú cukrovku, ale napriek tomu hral. Musel mať špeciálny stravovací režim.
Celkom si pripísal v základnej časti v 1144 zápasoch 1210 bodov za 358 gólov a 852 asistencií. V play-off zaznamenal v 136 zápasoch 119 bodov za 42 gólov a 77 asistencií.
Bol aj kapitánom Philadelphia Flyers v rokoch 1973 - 1979 a potom znovu v sezóne 1983 - 1984. V roku 1987 bol slávnostne uvedený do Hokejovej siene slávy. 
Po skončení kariéry sa stal generálnym manažérom Philadelphia Flyers. 19 z 23 sezón v tejto funkcii strávil vo Flyers. Odskočil si do Minnesota North Stars a Florida Panthers. Trikrát sa mu podarilo s tímom Philadelphie postúpiť do finále konferencie, jedenkrát sa mu to podarilo s Minnesotou.